శ్రీనగర్: జమ్మూకశ్మీర్లోని అనంతనాగ్ ఉప ఎన్నిక వాయిదాపై ఆ రాష్ట్రంలోని ప్రతిపక్ష పార్టీలు మండిపడుతున్నాయి. జమ్మూకశ్మీర్ సీఎం మెహబూబా ముఫ్తీ గత ఏడాది జూన్లో అసెంబ్లీ స్థానం నుంచి గెలిచిన అనంతరం ఎంపీ స్థానానికి రాజీనామా చేశారు. దీంతో ఖాళీ అయిన అనంతనాగ్ పార్లమెంటరీ నియోజకవర్గం నుంచి సీఎం ముఫ్తీ సోదరుడు హుసేన్ ముఫ్తీ అధికార పీపుల్స్ డెమోక్రసీ పార్టీ (పీడీపీ) తరుఫున పోటీ చేస్తున్నారు.అయితే గత కొన్ని రోజులుగా అనంతనాగ్ నియోజకవర్గంలో హింస చెలరేగుతోంది. శనివారం పోలింగ్ బూత్ ఏర్పాటు చేసిన ఓ స్కూల్కు కొందరు నిప్పుపెట్టారు. అల్లర్లలో 8 మంది మృతి చెందారు. దీంతో ఈ ఉప ఎన్నికను వాయిదా వేయాలని సీఎం మెహబూబాతో పాటు ఆమె సోదరుడు డిమాండ్ చేశారు. అయితే అక్కడి పరిస్థితుల నేపథ్యంలో ఈ ఉప ఎన్నికను మే 25కు ఈసీ వాయిదా వేసింది. దీనిపై విపక్ష పార్టీలు ఆగ్రహం వ్యక్తం చేస్తున్నాయి. మంగళవారం నేషనల్ కాన్ఫరెన్స్, కాంగ్రెస్ నేతలు అనంతనాగ్ డిప్యూటీ కలెక్టర్ను చుట్టుముట్టారు. భారత ప్రజాస్వామ్యం డౌన్ డౌన్ అంటూ రాష్ట్ర, కేంద్ర ప్రభుత్వాలకు వ్యతిరేకంగా నినాదాలు చేశారు.
srinagar: jammookashmeerloni anantanag upa ennika vaayidaapai aa rashtramloni pratipaksha paarteelu mandipadutunnaayi. jammookashmir cm mehbuba mufti gatha edaadi joonlo assembley sthaanam nunchi gelichina anantaram empy sthaanaaniki rajinama chesaru. deentho khaalii ayina anantanag parlamentary niyojakavargam nunchi cm mufti sodarudu husen mufti adhikara peepuls democrusy party (pdp) tarufuna poty chestunnaru.ayithe gatha konni rojulugaa anantanag niyojakavargamlo himsa chelaregutondi. sanivaaram poling booth erpaatu chesina oo schoolku kondaru nippupettaaru. allarlalo 8 mandi mruti chendaaru. deentho ee upa ennikanu vaayidaa veyalani cm mehabubatho paatu aame sodarudu demand chesaru. ayithe akkadi paristhitula nepathyamlo ee upa ennikanu mee 25ku eesee vaayidaa vesindi. deenipai vipaksha paarteelu aagraham vyaktam chestunnayi. mangalavaaram neshanal conferens, congress nethalu anantanag deputy kalektarnu chuttumuttaaru. bhaarata prajaaswaamyam doun doun antuu rashtra, kendra prabhutvaalaku vyatirekamgaa ninaadaalu chesaru.